বহু বিতৰ্কিত জাতিধ্বংসী নাগৰিকত্ব সংশোধনী বিধেয়কখনক অগপই কোনো কাৰণতেই গৃহীত হ'ব নিদিয়ে। এইদৰে মন্তৱ্য কৰিছে ৰাজ্য়ৰ জলসম্পদ মন্ত্ৰী তথা অগপ নেতা কেশৱ মহন্তই।
শুকুৰবাৰে পঞ্চায়ত নিৰ্বাচনৰ প্ৰচাৰৰ উদ্দেশ্যে হোজাইৰ কাকীত উপস্থিত হৈ মন্ত্ৰী কেশৱ মহন্তই কেতবোৰ মন্তব্য ব্যক্ত কৰে। তেওঁ কয়, অগপই যুটীয়া সংসদীয় সমিতিৰ প্ৰতিগৰাকী সদস্যৰ দুৱাৰে দুৱাৰে বিধেয়কখনৰ বিৰোধিতা কৰি ইয়াক গৃহীত নকৰিবলৈ অনুৰোধ জনাইছে। ইয়াৰ ফলতে বিধেয়কখন থমকি ৰৈছে।
আনহাতে, পঞ্চায়ত নিৰ্বাচনত অগপই অকলেই প্ৰতিদ্বন্দ্বিতা কৰা বুলি স্পষ্ট কৰি মন্ত্ৰীগৰাকীয়ে এ আই য়ু ডি এফৰ সৈতে মিত্ৰতাৰ বিষয়টো স্পষ্ট ৰূপত খণ্ডন কৰে।
মন্ত্ৰীগৰাকীয়ে লামডিং সমষ্টিৰ ৯ নং কাকী জিলা পৰিষদৰ ঠাইচুপাৰ গাঁও পঞ্চায়তৰ অগপৰ এটা অস্থায়ী নিৰ্বাচনী কাৰ্যালয়ো মুকলি কৰে। তদুপৰি, তেওঁ কাকীৰ বিভিন্ন অঞ্চলত পঞ্চায়ত নিৰ্বাচনৰ বাবে অগপ প্ৰাৰ্থীৰ হৈ প্ৰচাৰ চলায়।
পুনৰ ফিল্ডত নামিছে সাংসদ বদৰুদ্দিন আজমল! সাম্প্ৰদায়িক মন্তব্যৰে এইবাৰ কি লক্ষ্য মৌলানাৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
